open-index/open-wikipedia-markdown huggingface dataset:
Ջոզեֆ Քուին

**Ջոզեֆ Քուին** (, ), բրիտանացի դերասան։ Նա բրիտանական հեռուստատեսությամբ հանդես է եկել «*Դիքենսյան* » (2016), և *«Հովարդս- Էնդ»* (2017) մինի սերիալներում, ինչպես նաև *«Եկատերինա Մեծ»*  ֆիլմում (2019)։ 2022 թվականին նա կատարեց Էդդի Մանսենի դերը *[[Տարօրինակ դեպքեր]]* սերիալի 4 -րդ եթերաշրջանում։

## Վաղ կյանք
Քուինը ծնվել և մեծացել է Հարավային Լոնդոնում։ Նա սովորել է Էմանուել դպրոցում՝ 2007-ից 2012 թվականներին։ Դպրոցն ավարտելուց հետո նա հաճախել է  Լոնդոնի երաժշտության և դրամատիկական արվեստի ակադեմիա, որն ավարտել է 2015 թվականին։

## Կարիերա
Դպրոցից հետո նա ստացավ  Արթուր Հավիշեմի գլխավոր դերը BBC One-ի *Դիքենսյան* սերիալում։  Հետագա տարիներին նա խաղացել է լոնդոնյան բեմերում՝ Ազգային թատրոնում և Օֆ Ուեսթ Էնդում ։ Նա նկարահանվել է 2017 թվականին չորս մասից բաղկացած *Հովարդս-Էնդ* սերիալում որպես Լեոնարդ Բասթ։ Նույն թվականին նա մասնակցեց HBO- ի *[[Գահերի խաղը|«Գահերի խաղը»]]* սերիալի 7-րդ եթերաշրջանի նկարահանումներին որպես Քոներ՝ Սթարքերի զինվոր։

2022 թվականին նա մարմնավորել է Էդդի Մանսենին « *[[Տարօրինակ դեպքեր]]* » սերիալի 4-րդ եթերաշրջանում։

## Ֆիլմագրություն
### Ֆիլմեր

### Հեռուստատեսություն

### Կարճամետրաժ

## Ծանոթագրություններ

Կատեգորիա:Անգլիացի դերասաններ
Կատեգորիա:21-րդ դարի բրիտանացի դերասաններ
Կատեգորիա:Բրիտանացի հեռուստատեսային դերասաններ
Կատեգորիա:Բրիտանացի կինոդերասաններ
Կատեգորիա:21-րդ դարի դերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ թատրոնի դերասաններ
Բար Պալի

**Բար Պալի** (**ծննդյամբ՝ Վարվարա Ալեքսանդրովնա Պալեյ**), (, ), իսրայելցի և ամերիկացի մոդել և դերասանուհի, ծնվել է ԽՍՀՄ-ում, հրեական ընտանիքում.։

## Կենսագրություն
Վարվարա Պալեյը ծնվել է 1985 թվականի ապրիլի 29-ին Նիժնի Տագիլում։ 7 տարեկանում նա ծնողների հետ տեղափոխվել է Իսրայել՝ Թել Ավիվ։ 17 տարեկանում նա սկսել է իր մոդելային կարիերան։ Նկարահանվել է «Maxim», «Sports Illustrated» ամսագրերի համար, «Sports Illustrated»։ 2014 թվականին նա զբաղեցրել է 66-րդ տեղը Maxim ամսագրի Hot 100 ցուցակում։

Հեռուստատեսությունում իր նորամուտը նշել է 2003 թվականին։ «Pain & Gain», «Օդային մարշալ», «Ձեռք մեկ միլիոն դոլարով» ֆիլմերում նկարահանվելուց հետո հայտնիություն է ստացել։

2011 թվականին նա հնչյունավորել է «L.A. Noire» համակարգչային խաղը։

2015 թվականից նա նկարահանվել է «Ծովային ոստիկանություն․ Լոս Անջելես» հեռուստասերիալում։

## Անձնական կյանք
2007-ից 2018 թվականներին նա ամուսնացել է կանադացի ռեժիսոր Յան Քեսների հետ։ 2016 թվականի օգոստոսի 14-ին նա դարձել է ԱՄՆ քաղաքացի։

## Ծանոթագրություններ

## Արտաքին հղումներ
* Official website (archived version)
* 

Կատեգորիա:Մոդելներ այբբենական կարգով
Կատեգորիա:Իսրայելացի մոդելներ
Կատեգորիա:Ամերիկացի մոդելներ
Կատեգորիա:Դերասանուհիներ այբբենական կարգով
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Թատրոնի ամերիկացի դերասանուհիներ
Կատեգորիա:Բեմական կեղծանուններ
Չավարտված ընթրիք

**«Չավարտված ընթրիք»** (), խորհրդային գեղարվեստական դետեկտիվ ֆիլմ, որը նկարահանել է ռեժիսոր Յանիս Ստրեյչը  1979 թվականին Պեր Վալյոյի և Մայ Շյովալի «Ոստիկանությո՜ւն, ոստիկանությո՜ւն, կարտոֆիլի պյուրե» դետեկտիվ վիպակի հիման վրա։

## Սյուժե
Ֆիլմի գործողությունները տեղի են ունենում Շվեդիայի գավառական քաղաքներից մեկում։ Թանկարժեք ռեստորաններից մեկում խնջույքի ժամանակ սպանվել է խոշոր կոնցեռնի տնօրենը։ Հետաքննությունը հանձնարարվել է տեղական քրեական ոստիկանության տեսուչ Պեր Մոնսոնին և նրա օգնականներին։ Խոսքը վերաբերում է իշխանության «բարձրագույն ոլորտներին»։ Հետաքննությունն արագացնելու համար մայրաքաղաքից ուղարկվում է քրեական ոստիկանության հայտնի հանձնակատար Մարտին Բեկը։ Նրանց աշխատանքը վերահսկելու համար դեպքի վայր է մեկնում նաև անվտանգության ոստիկանության տեսուչը։

## Դերերում

* Ուլդիս Վազդիկս – *Պեր Մոնսոն, ոստիկանության տեսուչ (հնչյունավորել Է Յուրի Սարանցևը)
* Պաուլ Բուտկևիչ-Բակլյունդ, տեսուչի 1-ին օգնական
* Յանիս Պաուկշտելո – *Բենի Սկակե, տեսուչի 2-րդ օգնական
* Ռոմուալդս Անցանս – *Մարտին Բեկ, ոստիկանության կոմիսար
* [[Իվար Կալնինշ]] – *Մատս Լինդեր
* Միրձա Մարտինսոնե – *Սառա Մուբերգ
* [[Լիլիտա Օզոլինիա]] – *Սոնյա
* Ռեգինա Ռազումա – *Շառլոտա Պալմգրեն
* Ակվելինա Լիվմանե – *Օսա Տուրել
* Ինգրիդա Անդրինա – *Աննա, Մարտին Բեկի քույրը
* Յանիս Սթրեյչ – *անվտանգության ծառայության աշխատակից
* Իլգա Վիտոլա – *Թերեզա
* [[Լիլիտա Բերզին]]յա – *Ֆրու Գրենգրեն
* Անիտա Գրուբե – *Հելենա Հանսոն
* [[Արթուր Դիմիտերս]] – *Պալմգրեն
* Էվալդս Վալտերս – *Առնոլդ
* Արիիս Գեյկինս – *Էդվարդսոն
* Բերտուլիս Պիզիչ – *Պաուլսոն
* Վոլդեմար Լոբինշ – *Կուրտ Կվանտ
* Բոլեսլավ Ռուժ – *Քրիստիանսոն
* Սվետլանա Բլես – *Եվա Սվենսոն
* Էդգար Լիեպինշ – *Բերտիլ Ուլոֆ Էմանուել Սվենսոն
* Առնոլդ Լինինշ – *Օտտո Համպուս Բրուբերգ
* Էդուարդ Պավուլս – *խռովարար աստիճանների վրա
* Բայբա Ինդրիկսոնեն – *Պեր Մոնսոնի կինը
* Ալեքսանդր Լեյմանիս – *Մոգենսեն
* Օլգերտ Դունկերս – *էպիզոդ
* Լեոնս Կրիվանս – *էպիզոդ
* Թալիվալդիս Աբոլինշ – *էպիզոդ
* Լիլիա Ամերիկա – ''էպիզոդ

## Նկարահանող խումբ
* Սցենարի հեղինակ՝ Ալվիս Լապինշ
* Բեմադրող ռեժիսոր՝ Յանիս Սթրեյչ
* Բեմադրող օպերատոր՝ Հարի Կուկելս
* Բեմադրող նկարիչ՝ Վասիլի Մասս
* Կոմպոզիտոր՝ Ռայմոնդ Պաուլս

## Ծանոթագրություններ

Կատեգորիա:1970-ականների խորհրդային ֆիլմեր
Կատեգորիա:1970-ականների ռուսերեն ֆիլմեր
Կատեգորիա:1979 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Հովան Սիմոնյան

**Հովան Սիմոնյան** (), հայոց պատմության, պատմական աշխարագրության և մշակույթի ոլորտների շվեյցարահայ ակադեմիկոս։

## Կենսագրություն
Հովան Սիմոնյանը ծնվել է 1967 թվականին Բեյրութում՝ հայկական ընտանիքում։ Նա հասակ է առել Շվեյցարիայում, որտեղ նրա ընտանիքը տեղափոխվել է 1975 թվականին, Լիբանանի քաղաքացիական պատերազմի սկզբին։

Հովան Սիմոնյանն ունի Լոզանի համալսարանի բարձրագույն առևտրային հետազոտությունների դպրոցի գիտությունների տնտեսագիտական և սոցիալական արտոնագիր (1988 թվական), միջազգային հարաբերությունների մագիստրոսի աստիճան Հարավային Կալիֆոռնիայի համալսարանի քաղաքական գիտությունների ֆակուլտետից (1996 թվական) և Կենտրոնական Ասիայի ուսումնասիրությունների մագիստրոսի ևս մեկ աստիճան՝ Լոնդոնի համալսարանի արևելյան և աֆրիկյան հետզոտությունների դպրոցի Մերձավոր և Միջին Արևելքի ուսումնասիրության կենտրոնից (1997 թվական)։

Հովան Սիմոնյանը «Համշեն՝ պատմություն, ընկերություն և ինքնություն հյուսիսարևելյան Թուրքական բարձրավանդակում () աշխատության խմբագիրն է։ Նա նաև «Տագնապած ջրեր՝ աշխարհաքաղաքականությունները Կասպից շրջանում» () աշխատության համահեղինակն է Ռիչարդ Դոքմեջյանի հետ։

Նա նաև ԴՆԹ-ի հայկական նախագծի տնօրենն է Փիթեր Հրեշտակյանի և Մարկ Արսլանի հետ համատեղ։

## Աշխատություններ
;Գրքեր
* The Hemshin: History, Society and Identity in the Highlands of Northeast Turkey
* Troubled Waters: The Geopolitics of the Caspian Region. by Hrair Dekmejian and Hovann Simonian

;Հրապարակումներ
* The vanished Khemshins: return from the brink. Journal of Genocide Research, Jan 1, 2002
* History and Identity among the Hemshin. ISIM Newsletter, Jan 1, 2004
* Hamshen before Hemshin, The prelude to Islamicization. The Hemshin, History, Society and Identity in the Highlands of Northeast Turkey, Jan 2007
* Hemshin from Islamicization to the End of the Nineteenth Century. The Hemshin, History, Society and Identity in the Highlands of Northeast Turkey, Jan 2007
* Interactions and Mutual Perceptions during the 1878-1923 Period: Muslims of Armenian Background and Armenians in the Pontus. The Hemshin, History, Society and Identity in the Highlands of Northeast Turkey, Jan 2007
* La Noblesse Armenienne
* History and Identity among the Hemshin. Armenian Pontus: The Trebizond-Black Sea Communities, 2009

## Ծանոթագրություններ

Կատեգորիա:Լիբանանահայ պատմաբաններ
Կատեգորիա:Հայ ակադեմիկոսներ
Կատեգորիա:Հայերը Շվեյցարիայում
Միքայել Անտուան Մուրադյան

**Միքայել Անտուան Մուրադյանը** (անգլ․՝ Mikaël Antoine Mouradian, I.C.P.B., ), հայ եկեղեցական գործիչ, Միացյալ Նահանգների կաթոլիկ եկեղեցու եպիսկ։ 2011 թվականից աշխատում է Ամերիկայի Միացյալ Նահանգների և Կանադայի Տիրամոր Նարեկ հայ կաթողիկե թեմի երկրորդ եպիսկոպոս։

## Կենսագրություն
Միքայել Մուրադյանը ծնվել է Լիբանանի  մայրաքաղաքում՝ Բեյրութում։ 1987 թվականի հոկտեմբերի 24-ին  նա քահանա է ձեռնադրվելԶմմառի Սուրբ Տիրամոր վանք  եպիսկոպոս Գրիգոր Ղաբրոյանի կողմից։ Մայիսի 21-ին Պապ Բենեդիկտոս XVI- ը Մուրադյանին նշանակել է Տիրամայր Նարեկ թեմի եպիսկոպոս Նյու Յորք քաղաքում։ Հուլիսի 31-ին Հայ կաթողիկե եկեղեցու պատրիարք Ներսես Պետրոս ԺԹ Թարմունու կողմից ձեռնադրվել է եպիսկոպոս։ Համաօծիչներն էին՝ Հալեպի արքեպիսկոպոս Բուտրոս Մարայաթին, եպիսկոպոս Գիգոր Ղաբրոյանը, Արևելյան Եվրոպայի արքեպիսկոպոս Նեչան Կարակեհեյանը և Նյու Յորքի պատվավոր եպիսկոպոս Մանուել Բաթակյանը։

## Ծանոթագրություններ

## Արտաքին հղումներ
* Նարեկի Տիրամոր Հայ Կաթողիկե թեմը
* Միքայել եպիսկոպոս Անտուան Մուրադյանը

Կատեգորիա:Լիբանանահայ կրոնական գործիչներ
Կատեգորիա:Հայ կաթողիկե եպիսկոպոսներ
Լինդա Մարտին

**Լինդա Մարտին** (, ), իռլանդացի երգչուհի և հեռուստահաղորդավար, 1992 թվականի Եվրատեսիլ երգի մրցույթի հաղթող։

## Կենսագրություն
Նա իր երաժշտական կարիերան սկսել է 1969 թվականին «Chips» խմբի հետ, որը շուտով դարձավ Իռլանդիայի առաջատար խմբերից մեկը։  1972 թվականին Լինդան տեղափոխվեց «LyttlePeople» խումբ, բայց մեկ տարի անց նորից վերադարձել է «Chips»։ 1983 թվականին նա  «Edge of the Universe» երգով հաղթել է «Castlebar» երգի մրցույթում, որից հետո սկսել է հանդես գալ մենահամրգներով։ Նա ինը անգամ մասնակցել է երգի ազգային մրցույթին, ինչը ռեկորդային է իռլանդացի կատարողների շրջանում։ Լինդան երկու անգամ հաղթել է մրցույթում ևերկու անգամ ներկայացրել է իր երկիրը Եվրատեսիլ երգի մրցույթում։

Մարտինի առաջին ելույթը 1984 թվականի Եվրատեսիլ մրցույթում բերել է նրան երկրորդ տեղը «Terminal 3» երգով, իսկ երկրորդը՝ 1992 թվականի մրցույթում «Why Me» երգով առաջին տեղը։

2000-ական թվականներին նա իռլանդական հեռուստատեսությամբ վարել է մի շարք վիկտորինաներ և շոուներ։

## Ծանոթագրություններ

## Արտաքին հղումներ
* 
*"Why Me?" lyric
*"Terminal 3" lyric

Կատեգորիա:Բրիտանացի երգչուհիներ
Կատեգորիա:Բրիտանացի հաղորդավարներ
Կատեգորիա:Եվրատեսիլ երգի մրցույթի հաղթողներ
Կատեգորիա:Երաժիշտներ այբբենական կարգով
Կատեգորիա:Իռլանդացի երաժիշտներ
Կատեգորիա:Իռլանդացի երգիչներ
Մատա դու Ժակարե էկոլոգիական կայան

** Մատա դու Ժակարե էկոլոգիական կայան** (), (նախկինում՝ Սան Կառլոսի էկոլոգիական կայան), էկոլոգիական կայան Բրազիլիայի Սան Պաուլու նահանգում։ Պահպանում է Ատլանտյան անտառ բիոմի մեկուսացված հատվածները՝ ափամերձ կիսատերև բուսականությամբ։

## Պատմություն
75.26 հա տարածքով Ժակարե անտառը, որը գտնվում է Սան Պաուլու նահանգի Բրոտաս մունիցիպալիտետում, հիմնադրվել է 1961 թվականի օգոստոսի 25-ի 38.957 պետական որոշմամբ։ 1987 թվականի մարտի 12-ի 26.890 պետական որոշմամբ այն դարձավ Սան Կառլոսի էկոլոգիական կայան ()։ 2002 թվականի դաշնային որոշմամբ ասվում է, որ պահպանման միավորման անվանումը, հնարավորության դեպքում, պետք է հիմնված լինի իր ամենակարևոր բնական հատկանիշի կամ ամենահին անվան վրա, ուստի այն 2012 թվականի հուլիսի 20-ի 53.237 նահանգային որոշմամբ դարձավ Մատա դու ժակարե էկոլոգիական կայան։ Կառավարվում է Շրջակա միջավայրի պետական քարտուղարության Անտառային ինստիտուտի կողմից։

Միավորումը տեղակայված է ջրամբարի հարավային ափի երկայնքով, որը ձևավորվում է Սանտանա ամբարտակի կողմից Ժակարե Գուասու գետի վրա, ինչը բաժանում է Բրոտաս և Սան Կառլոս մունիցիպալիտետները։ Տարածքը լեռնային է և ներառում է էրոզիայի ենթակա զառիթափ լանջեր։ Բարձրությունները տատանվում են 600-692 մետրի սահմաններում։ Թափվում է 74.80 հա տարածքով Սանտանա ջրամբարի մեջ։

## Շրջակա միջավայր
Մատա դու Ժակարեն ունի Ատլանտյան անտառ բիոմին բնորոշ սեզոնային կիսատերև անտառային բուսականություն։ Միավորումն ունի ափամերձ բուսականություն։ Այն մեկուսացված հատված է՝ շրջապատված շաքարեղեգի դաշտերով։ 2002 թվականի ուսումնասիրությունը հայտնաբերել է թռչունների ընդամենը 145 տեսակ՝ անհետացման վտանգի տակ գտնվող տեսակների ցածր հաճախականությամբ։ Դա, ըստ երևույթին, պայմանավորված է միավորման փոքր չափերով և մեկուսացվածությամբ։ Առաջարկվել է շրջակայքի պաշտպանության ընդլայնում՝ ինչպես կենսաբազմազանությունը, այնպես էլ ջրամբարի ջրի որակը պահպանելու համար։

## Ծանոթագրություններ

## Աղբյուրներ
*
*

Կատեգորիա:Բրազիլիայի էկոլոգիական կայաններ
Ամանորյա մեծ գիշեր

**«Ամանորյա մեծ գիշեր»** (), 1978 թվականի խորհրդային գեղարվեստական ֆիլմ, որը նկարահանել է ռեժիսոր Ադա Ներետնիեցեն Էգոնս Լիվսի սցենարով Ռիգայի կինոստուդիայում։

## Սյուժե
Ռիգայից Երեք ընկերներ Դոմբայ մեկնելու փոխարեն արձակուրդի ժամանակ մեկնում են Անդրբևեռ։ Լինելով էքստրեմալ հանգստի սիրահարներ՝ նրանք անտեսում են տուրիստական գործակալի նախազգուշացումը և ինքնուրույն գնում են տունդրա՝ լեռնադահուկային զբոսանքի։

Եղանակն անսպասելի և կտրուկ վատանում է։ Իմանտը հետ է մնում ընկերներից, մոլորվում և հազիվ է փրկվում ցրտահարվելուց։ Նրան գտնում և խնամում է մի երիտասարդ կին անասնաբույժ եղջերապահների մոտակա բնակատեղից։

Մի քանի տարի անց Իմանտը, որն արդեն ընտանիքի հայր է, ընկերների հետ տոնական սեղանի շուրջ նստած,  գինի է խմում և մեծ ջերմությամբ հիշում իր վաղեմի ամանորյա արկածը։

### Կերպարներ
Իմանտ Կալնինշը երիտասարդ ինժեներ է, աշխատում է գործարանում՝ միկրոավտոբուսների հավաքման արտադրամասում։ Ազատ ժամանակ սիրում է բագգի քշել։ Ինքնավստահ մարդ է, սակայն կոշտ ու եսասեր է ուրիշների հետ շփման մեջ։

Անշլավը Իմանտի լավագույն ընկերն է, նման է նրան, բայց անհամեմատ ավելի մեղմ է։

Լինդան տաղանդավոր նկարիչ է։ Նրանց հարաբերությունները Իմանտի հետ ձգձգվել են։ Նա չի համարձակվում առաջարկություն անել և նույնիսկ արձակուրդ գնալուց առաջ անկեղծ զրույցից հետո չի կռահում, որ Լիդան երեխայի է սպասում։

Արիսը Լինդայի հետ սովորում է Գեղարվեստի ակադեմիայում, բարեկամացել է տղաների հետ և ազատ ժամանակն անցկացնում է նրանց հետ։

Լայլան անասնաբույժ է եղջերվապահների բնակատեղում, վերջերս ավարտել է ուսումը և վերադարձել տուն։ Նա փրկում է Իմանտին անխուսափելի մահից, սիրում է նրան, բայց իմանալով, որ Ռիգայում նրան սպասում է իր հարսնացուն, առանց երկար մտածելու բաժանվում է նրանից։

## Դերերում
* Այվարս Սիլինշ – *Իմանտ Կալնինշ
* Էսմերալդա Էրմալե – *Լինդա
* Ժաննա Կերիմտաևա – *Լայլա
* Վարիս Վետրա – *Արիս
* Յանիս Պաուկշտելո – *Անշլավ, Իմանտի ընկերը
* Պաուլ Բուտկևիչ – *կիթառով հյուր
* Պետերիս Լիեպինշ – *հարբած երկրպագու
* Ա. Խաբաևա – *Նատաշա, բյուրոյի աշխատակից

**Էպիզոդներում**
* Ա. Բոգդանովիչ, Գ. Վիրկավա, Մ. Դոզորցև, Մ. Զվայգզնե, Վ. Կիմելիս
* Մ. Մայնիեցե, Ի. Սաուլիտե, Լ. Տարասովա, Ա. Խաբաևա

## Նկարահանող խումբ
* Սցենարի հեղինակ՝ Էգոնս Լիվս
* Բեմադրող ռեժիսոր՝ Ադա Ներետնիեցե
* Բեմադրող օպերատոր՝ Յանիս Մուրնիեքս
* Կոմպոզիտոր՝ Ռոմուալդս Կալսոնս
* Բեմադրող նկարիչ՝ Վասիլի Մասս
* Ռեժիսոր՝ Բիրուտա Զանդե
* Օպերատոր՝ Իվարս Հոֆմանիս
* Ասիստենտներ՝ Յու Բայկ, Յու. Բալտաբոլ, Ա. Պոլիշչուկ, Ա. Դամբեկալն, Բ. Լացե, Վ. Ռոժդեստվենսկայա, Ռ. Էրտներե
* Հնչյունային օպերատոր՝ Գվիդո Կաուպե
* Կոստյումների նկարիչ՝ Էդուարդ Տալենյա
* Նկարիչ-գրիմարար՝ Է․ Նորիետե
* Մոնտաժող՝ Լ. Բալինյա
* Խմբագիր՝ Ի. Չերևիչնիկ
* Տնօրեն՝ Արթուր Բալոդիս
* Ֆիլմում օգտագործվել են նկարչուհի Անիտա Քրեյտուսի նկարները

## Ծանոթագրություններ

## Արտաքին հղումներ
* Ֆիլմի մասին ruskino.ru կայքում

Կատեգորիա:1970-ականների ռուսերեն ֆիլմեր
Կատեգորիա:1978 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Լիլիթ Մարտիրոսյան

**[https://www.frontlinedefenders.org/en/profile/lilit-martirosyan Լիլիթ Մարտիրոսյան]**, հայ ԼԳԲՏՔ+ անձանց իրավունքների համար պայքարող ակտիվիստ և «Իրավունքի Կողմ» ՀԿ-ի հիմնադիրը։

Մանուկ հասակում բախվելով բուլիինգի և ընտանեկան կոնֆլիկտների՝ նա 13 տարեկանում դուրս է եկել ծնողների տնից։ Չնայած նրան, որ աշխատում էր և՛ որպես մատուցող, և՛ խոհարար, ի վերջո ստիպված եղավ սեքս աշխատանք անել՝ հորմոնալ թերապիայի ու գոյատևելու համար բավականաչափ գումար վաստակելու համար։

2015 թ․-ին նա դարձավ Հայաստանի պատմության մեջ 1-ին տրանս կինը, որ օրենքով փոխել է իր անունը անձնագրում։

2016 թվականին նա համահիմնել է «Իրավունքի Կողմ» ՀԿ-ն։

2019 թվականի ապրիլին նա ելույթ ունեցավ Հայաստանի Ազգային ժողովում՝ դառնալով առաջին տրանս կինն, որ արեց դա։ Իր ելույթում նա նկարագրեց Հայաստանում տրանս համայնքի նկատմամբ տեղի ունեցող բռնությունը ու խտրականությունը՝ ասելով, որ նրանք «գործազուրկ, աղքատ և բարոյապես լքված» են, և խոսեց 2018 թվականի հայաստանյան հեղափոխության վրա ԼԳԲՏՔ+ համայնքի ազդեցության մասին՝ ավելի լավ իրավունքներ ձեռք բերելու հույսով։

Նրա ելույթը ունեցավ զգալի արձագանքներ, բազմաթիվ մահվան սպառնալիքներ, և տեղական մամուլը հրապարակեց իր տան հասցեն։ ԱԺ մարդու իրավունքների հանձնաժողովի նախագահի ներկայացուցիչ, « Բարգավաճ Հայաստան » կուսակցության անդամ Նաիրա Զոհրաբյանը նրան մեղադրել է «մեր օրակարգը խախտելու» մեջ, չնայած եղել է Մարտիրոսյանին խոսք տվող պատգամավորը, և ԲՀԿ -ական պատգամավոր Վարդան Ղուկասյանը կոչ է արել տրանս մարդկանց «վտարել երկրից». Վարչապետ Նիկոլ Փաշինյանը Զոհրաբյանին մեղադրեց ելույթը որպես «քաղաքական սադրանք» բեմադրելու մեջ։

2020 թվականին Նիդեռլանդների կառավարության կողմից նա շնորհվել է «Մարդու իրավունքների կակաչ» մրցանակը։

## Տես նաև
* ԼԳԲՏ իրավունքները Հայաստանում

## Ծանոթագրություններ

Կատեգորիա:Ապրող անձինք
Կատեգորիա:ԼԳԲՏ հայեր
Թափորի ելքը Էջմիածնի Մայր տաճարից

**«Թափորի ելքը Էջմիածնի Մայր տաճարից»**, նկարիչ Վարդգես Սուրենյանցի կտավ։ Նկարվել է 1895 թվականին, հավանաբար Խաչվերաց նախատոնի առթիվ, այժմ ներկայացվում է Հայաստանի ազգային պատկերասրահում մշտական ցուցադրությամբ։ Սուրենյանցի արվեստում քրիստոնեական թեման մասնավորապես ի հայտ է եկել 1890-ական թվականներին։ Օսմանյան կայսրության հակահայ բիրտ քաղաքականությունը ամենևին չէր շրջանցում նաև այլ քրիստոնյա ժողովուրդներին, և պատմությանը քաջատեղյակ նկարիչը չէր կարող չխորհել ժողովրդի և եկեղեցու միջև անհրաժեշտ կապի մասին։ Այս կապն էլ արտացոլվել է Սուրենյանցի այս և մի շարք այլ կտավներում։

## Թեմատիկա
Առիթ կա ենթադրելու, որ նկարը ոչ թե ստեղծագործական ներշնչման պահանջով, այլ հանձնարարություն է Էջմիածնի կողմից։ Պատկերից առաջին հերթին այն տպավորությունն է ստացվում, որ թեման շատ է կաշկանդել նկարչին՝ հնարավորություն չտալով ազատ գործելու։ Պատճառն այն է, որ թափորը ինքնըստինքյան թատերականացված մի ծիսակատարություն է, որը տեղի է ունենում սահմանված, խստորեն պահպանվող կանոններով ու ձևով։ Պատկերի մշակման մեջ նկատվում է պաշտոնականություն, սառնություն․ դա առկա է թե՛ կոմպոզիցիայի կառուցվածքի մեջ, թե՛ զսպվածությամբ կիրառված գեղանկարչական միջոցների մեջ։

## Նկարագրություն
«Թափորի ելքը Էջմիածնի Մայր տաճարից» կատվը իրական կյանքի փաստական, անաչառ վերարտադրումն է․ Էջմիածնի տաճարից ծիսական զգեստներով և պարագաներով զուգված, ըստ աստիճանի շարք կազմած, պատշաճ հանդիսավորությամբ դուրս է գալիս հոգևորականների թափորը։ Աշակերտներին հաջորդում են տիրացուները, քահանաները, վարդապետները, եպիսկոպոսները՝ ձեռքներին մոմեր, գրքեր, բուրվառներ, խաչեր, գավազաններ։ Սուրենյանցը անաչառորեն է պատկերել իրականությունը՝ ներկայացնելով հոգևորականներին իրենց պարտականությունները ներքին դժկամությամբ կատարող պաշտոնյաների դերում, ովքեր ամեն օր ստիպված են կատարել միակերպ ծիսակատարություններ։

Սուրենյանցը մեծ ջանք է գործադրել թափորի հանդիսավորությունը պահպանելու ուղղությամբ։ Չափի կատարյալ զգացումով է ներդաշնակված եկեղեցու քանդակազարդ մուտքը, որը ծառայելով որպես ֆոն՝ մեծ հանդիսավորություն է տալիս թափորին։ Թափորն առանձնապես աչքի չի ընկնում իր կոլորիտով։ Սուրենյանցը չի փորձել հանդգնել, թերևս միայն լույսի առկայությունն է առավելություն հանդիսանում, որով ողողված է ամբողջ պատկերը։

## Աղբյուրներ
* Մարտիկյան Ե․ «Հայկական կերպարվեստի պատմություն», Երևան, 1975
* Ստամբոլցյան Ա․, Վարդգես Սուրենյանց-150

## Ծանոթագրություններ

Կատեգորիա:1895 նկարներ
Կատեգորիա:Վարդգես Սուրենյանցի նկարներ
Բանանի կղզի

**Բանանի կղզի** (), փոքր, բնական կղզի Կատարում՝ Պարսից ծոցի ավազանում։ Տարածքը կիսալուսնաձև է և գտնվում է մայրաքաղաք Դոհայի ափամերձ տարածությունում։ Առավելապես հայտնի է որպես զբոսաշրջային ուղղություն՝ ի շնորհս այստեղ գտնվող հանգստային հարմարությունների, որոնցից ամենահայտնին «Banana Island Resort Doha by Anantara» հանգստյան գոտին է։

Բանանի կղզին զբաղեցնում է 13 հեկտար տարածք (0,13 կմ քառ.)։ Այն ունի բազմազան բուսականություն, որի առավել տարածված ներկայացուցիչներն են արմավենիները։

Բանանի կղզում է գտնվում նաև Կատարի նավահանգիստներից մեկը։

## Տես նաև
* Կատար

## Ծանոթագրություններ

Կատեգորիա:Կատարի կղզիներ
Կատեգորիա:Կղզիներ այբբենական կարգով
Խոան Վասկես

**Խոան Ֆելիպե Վասկես Իբարա** (, ), մեքսիկացի ֆուտբոլիստ, «Ջենոա» ակումբի և Մեքսիկայի ֆուտբոլի ազգային հավաքականի պաշտպան։ Վարձակալության իրավունքով հանդես է եկել «Կրեմոնեզե» ակումբի կազմում։ 2020 թվականի Տոկիոյի օլիմպիական խաղերի բրոնզե մեդալակիր։

## Ակումբային կարիերա
Վասկեսը «Սիմարոնես դե Սոնորա» ակումբի սան է։ 2017 թվականի հուլիսի 22-ին «Մուրսիլագոս» ակումբի դեմ մրցախաղում նորամուտ է ունեցել Ասենսո լիագայում։ 2018 թվականի ամռանը Վասկեսը վարձակալության իրավունքով տեղափոխվել է «Մոնտերեյ» ակումբ։ Հոկտեմբերի 7-ին «Կրուս Ասուլ» ակումբի դեմ մրցախաղում նորամուտ է ունեցել Մեքսիկայի ֆուտբոլի առաջնությունում։ 2019 թվականի ապրիլի 28-ին «Նեկակսա» ակումբի դեմ խաղում Խոանը խփել է իր առաջին գոլը «Մոնտերեյ»-ի կազմում։ Նույն թվականին Վասկեսը օգնել է ակումբին հաղթել ԿՈՆԿԱԿԱՖ-ի չեմպիոնների լիգայում։

2020 թվականի սկզբին Վասկեսը տեղափոխվել է ՈՒՆԱՄ Պումաս։ Հունվարի 12-ին «Պաչուկա» ակումբի դեմ խաղում նորամուտ է ունեցել նոր թիմի կազմում։ Փետրվարի 2-ին «Սանտոս Լագունա» ակումբի դեմ մրցախաղում Խոանը խփել է իր առաջին գոլը ՈՒՆԱՄ Պումասի կազմում։

2021 թվականի ամռանը Վասկեսը վարձակալության իրավունքով տեղափոխվել է իտալական «Ջենոա» ակումբ։

## Միջազգային կարիերա
2019 թվականին ՄԵքսիկայի օլիմպիական հավաքականի կազմում Վասկեսը մասնակցել է Պերուում կայացած Պանամերիկյան խաղերին։ Մրցախաղում խաղացել է Պանամի, Արգենտինայի, Էկվադորի, Հոնդուրասի և Ուրուգվայի թիմերի դեմ խաղերում։ Էկվադորցիների դեմ մրցախաղում Խոանը խփել է գոլ։

Նույն թվականի հոկտեմբերի 3-ին Տրինիդադ և Տոբագոյի ֆուտբոլի ազգային հավաքականի դեմ ընկերական խաղում Վասկեսը նորամուտ է ունեցել Մեքսիկայի ֆուտբոլի ազգային հավաքականի կազմում։

2021 թվականին Մեքսիկայի օլիմպիական հավաքականի կազմում Վասկեսը մասնակցել է Տոկիոյի ամառային օլիմպիական խաղերին։ Մրցաշրջանում խաղացել է Հարավային Կորեայի, Հարավաֆրիկյան Հանրապետության, Ճապոնիայի Ֆրանսիայի և Բրազիլիայի օլօմպիական հավաքականների դեմ մրցախաղում։

## Ձեռքբերումներ
**«Մոնտերեյ»**
* ԿՈՆԿԱԿԱՖ-ի չեմպիոնների լիգայի հաղթող՝ 2019

## Ծանոթագրություններ

Կատեգորիա:Իտալիայի լեգեոներ ֆուտբոլիստներ
Կատեգորիա:Կրեմոնեզեի ֆուտբոլիստներ
Կատեգորիա:Մեքսիկայի հավաքականի ֆուտբոլիստներ
Կատեգորիա:Մեքսիկացի ֆուտբոլիստներ
Կատեգորիա:Մոնտեռեյի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Ջանֆիդա (այլ կիրառումներ)

**Ջանֆիդա** անունը կարող է վերաբերել՝
* Ջանֆիդա՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
* Ջանֆիդա՝ գյուղ Հայաստանի Արմավիրի մարզում։
Հայկազյան (համայնք, Քաշաթաղի շրջան)

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Հայկազյան**, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։

## Աշխարհագրություն
Համայնքը տեղաբաշխված է Արցախի Հանրապետության արևմտյան մասում։ Ունի հարթավայրային տեղանք։ Համայնքի տարածքը 9658,2 հա է, որից 6128,4 հա-ն անտառային հողեր են։ Համայնքի սահմաններով է հոսում Որոտան գետը։

Բերձոր շրջկենտրոնից հեռու է 70 կմ, իսկ մայրաքաղաք Ստեփանակերտից` 120 կմ։

## Վարչատարածքային բաժանում և համայնքային կյանք
Համաձայն Արցախի Հանրապետության վարչատարածքային բաժանման՝ Հայկազյան համայնքն իր մեջ ներառում է Հայկազյան,Ջանֆիդա, Սահառ, Դարբնոց գյուղերը։

Համայնքում գործում էր գյուղապետարան, բուժկետ, միջնակարգ դպրոց։

Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։

Գործում էր ինքնահոս ջրամատակարարման համակարգ, որը սնվում էր 2 ակունքից։ Առկա էին նաև խմելու ջրի համար պիտանի 22 անհատական ջրհորներ։ Այստեղով էին անցնում են «Հայկազյան-1», «Հայկազյան-2», «Հայկազյան-3», «Սահառ-1» և «Սահառ-2» ոռոգման ջրատարները։

2015 թվականի դրությամբ համայնքային ճանապարհները բնահողային էին, խճից և չմշակված այլ նյութերից։

Համայնքը միացված էր հանրապետության տրանսպորտային կապին, մասնավորապես՝ Կովսական-Բերձոր-Կովսական երթուղուն։

Համայնքի տարածքում առկա պատմամշակութային հուշարձաններից է «Լալազար» անունով հայտնի և 1868 թվականին կառուցված կամուրջը։
պատմամշակութային հուշարձանը։

## Բնակչություն
Հայկազյան համայնքի բնակչությունը 2014 թվականի դրությամբ կազմել է 154 մարդ, որոնք կազմել են 41 տուն։ Նույն թվականի դրությամբ Հայկազյան գյուղում բնակվել է 74 մարդ, որոնք կազմել են 22 տուն։ Ջանֆիդա գյուղում բնակվել է 80 մարդ, որոնք կազմել են 19 տուն։։

## Կրթություն
Հայկազյան համայնքում գործում էր միջնակարգ դպրոց, որտեղ 2015 թվականի դրությամբ սովորում էր 100 աշակերտ։

## Տնտեսություն
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 3119,9 հա-ը գյուղատնտեսական նշանակության են։

## Ծանոթագրություններ

Կատեգորիա:Քաշաթաղի շրջանի համայնքներ
Սոֆի

**Սոֆի Քսեոնը** (), նաև հայտնի որպես SOPHIE, շոտլանդացի երաժիշտ է, պրոդյուսեր, երգչուհի և դիջեյ, հայտնի է իր փորձարարական մոտեցմամբ փոփ երաժշտությանը։ 2010-ականներին նա կարևոր դեր է խաղացել հայփերփոփ ժանրի ձևավորման մեջ, աշխատելով PC Music լեյբլի երաժիշտների հետ։ Սոֆին որպես պրոդյուսեր աշխատել է Չարլի ԷքսՍիԷքսի, Vince Staples-ի, Kim Petras-ի, Մադոննայի, Let's Eat Grandma-ի և Namie Amuro-ի հետ։

Ի սկզբանե Սոֆին կիսվում էր իր երաժշտությամբ անանուն կերպով։ Նա հայտնի դարձավ իր "Bipp" (2013) և "Lemonade" (2014) սինգլներով, որոնք հետագայում ընդգրկվեցին իր Product (2015) սկավառակի ցանկում։ Սոֆիի առաջին ալբոմը՝ Oil of Every Pearl's Un-Insides-ը (2018), արժանացավ Գրեմմի մրցանակի՝ լավագույն էլեկտրոնիկ/պարային ալբոմ կատեգորիայում։

## Կենսագրություն
Սոֆին ծնվել է 1986 թվականի սեպտեմբերի 17-ին Գլասգոյում։ Նրա հայրը էլեկտրոնային երաժշտության սիրահար էր ու փոքր տարիքից տարել է Սոֆիին ռեյվերի՝ պարային էլեկտրոնային երաժշտությանը նվիրված միջոցառումների։ Հարցազրույցում Սոֆին ասել է, որ ամբողջ մանկությունը տրամադրել է երաժշտություն լսելուն, վերցնելով հոր սկավառակները։ Որպես ծննդյան օրվա նվեր ստեղնաշար ստանալուց հետո նա սկսել է հետաքրքրվել երաժշտություն ստեղծելով։ Նա վաղ տարիքում ցանկություն է հայտնել թողնել դպրոցը և լիովին նվիրվել երաժշտությանը։

Սոֆին տրանս կին է։

Սոֆին մահացել է 2021 թվականի հունվարի 30-ին ժամը 04:00-ին, Աթենքում։ Transgressive և Future Classic լեյբլները հայտարարության մեջ նշել են՝ «Իր ոգուն համապատասխան, նա դուրս էր եկել պատշգամբ լիալուսինը դիտելու համար և պատահաբար ընկնելու արդյունքում մահացել։ Նա միշտ կմնա մեզ հետ»։

## Սկավառակագրություն
* *Product* (2015)
* *Oil of Every Pearl's Un-Insides* (2018)
* *Oil of Every Pearl's Un-Insides Non-Stop Remix Album* (2019)

## Ծանոթագրություններ

Կատեգորիա:Քվիր
Կատեգորիա:Տրանսգենդեր ինքնություններ
Կատեգորիա:ԼԳԲՏ
Կատեգորիա:ԼԳԲՏ-ն երաժշտության մեջ
Կատեգորիա:ԼԳԲՏ-ն մշակույթի և արվեստի մեջ
Կատեգորիա:Էլեկտրոնային երաժշտություն
Կատեգորիա:Արվեստ
Կատեգորիա:Շոտլանդացի երաժիշտներ
Կատեգորիա:Շոտլանդացի երգչուհիներ
Կատեգորիա:Բրիտանացի դիջեյներ
Կատեգորիա:Էլեկտրական երաժշտության ժանրի երաժիշտներ
Կատեգորիա:Երաժշտական պրոդյուսերներ
Քեթի Փայփեր

**Քեյթ Էլիզաբեթ Փայփեր** (**Քեթի Փայփեր**), (), ), բրիտանացի լրագրող, հեռուստահաղորդավար և մոդել ։

## Կենսագրություն
Փայփերը ծնվել է Հեմփշիր կոմսությունում՝ Անդովերում։ Հայրը եղել է վարսահարդար։ Դպրոցն ավարտելուց հետո կոսմետոլոգ է սովորել։ Հետագայում նա սկսել է մոդելի կարիերան, մասնակցել տարբեր նորաձևության և գովազդային ֆոտոսեսիաների, այդ թվում՝ ազգային թերթերի համար։ Նա նաև սկսել է աշխատել որպես գովազդային մոդել, կատարել է կենդանի միջոցառումներ՝ մարտարվեստի մրցումներում աշխատել ռինգում։

## Հարձակում և բռնություն
Դենիել Լինչը, որը եղել է մարտարվեստի մարզիկ, նրա հետ ծանոթացել է «Facebook» սոցիալական ցանցի միջոցով ծանոթացել է նրա հետ։  Նրանք առաջին անգամ հանդիպել են այնտեղ, որտեղ աշխատել է Փայփերը։ Վերջինս գոհ է մնացել իրենց հանդիպումից, չիմանալով, որ նախկինում Դենիելը բանտարկվել էր մարդու դեմքին եռացող ջուր լցնելու համար։

Նրանց հարաբերություններից երկու շաբաթ անց՝ 2008 թվականի մարտի 29-ին, ճաշից հետո նրանք հյուրանոցային համար են պատվիրել։ Հյուրանոցի համարում Լինչը ծեծել և բռնաբարել է Փայփերին՝ սպառնալով նրան դանակահարել և կախել։ Միևնույն ժամանակ Լինչը վնասվածքներ է հասցրել Փայփերի ձեռքին։ Փայփերը ստացած վնասվածքների համար բուժվել է, սակայն վախեցել է տեղյակ պահել ոստիկաններին։

Քեյթին բազմաթիվ հեռախոսազանգեր ու ներողություն է ստացել Լինչից։  2008 թվականի մարտի 31-ին՝ առաջին հարձակումից երկու օր անց, Լինչը համոզել Քեյթին գնալ ինտերնետ սրճարան՝ կարդալու իր ֆեյսբուքյան նամակը։ Ավելի ուշ, Լինչի հանցակիցը՝ Ստեֆան Սիլվեստրը հետևել է Քեյթին և ծծմբական թթու լցրել Քեյթի դեմքին։ Փողոցային տեսախցիկները ֆիքսել են հարձակումը, իսկ Լինչն ու Սիլվեստրը ավելի ուշ ձերբակալվել են։  Փայփերը 40-ից ավելի պլաստիկ վիրահատության է ենթարկվել, սակայն ի վերջո նա մի աչքով կույր է մնացել։

## Անձնական կյանք
2015 թվականի նոյեմբերի 6-ից Քեյթին ամուսնացած է Ռիչարդ Ջեյմս Սաթոնի հետ, որի հետ հանդիպել է չորս տարի՝ մինչև իրենց հարսանիքը։ Զույգն ունի երկու դուստր՝ Բել Էլիզաբեթ Սաթոնը (ծնված 2014 թվականի մարտի 14-ին) և Պենելոպա Դայան Սաթոնը (ծնված 2017 թվականի դեկտեմբերի 10-ին)։

## Ծանոթագրություններ

Կատեգորիա:Բրիտանացի լրագրողներ
Կատեգորիա:Բրիտանացի մոդելներ
Մարիա Գորետի

**Մարիա Գորետի** (), Հռոմեական կաթոլիկ եկեղեցու սուրբ նահատակ, մարմնական մաքրության և կուսության խորհրդանիշ։

## Կենսագրություն
right|thumb|200px|Գյուղացու հագուստով Մարիայի արձանը, ձեռքին շուշաններ և դանակ
thumb|right|Մարիա Գորետիի միակ լուսանկարը, 1902 թվական
Մարիա Գորետին ծնվել է բազմանդամ ընտանիքում։ Մարիայի հայրը՝ Լուիջի Գորետին մահացել է, երբ Մարիան եղել է ինը տարեկան։ Որբ ընտանիքը ստիպված է եղել աշխատանք փնտրելու համար տեղափոխվել Ֆերերե դի Կոնկա գյուղ, որտեղ նրանք տուն են վարձել և համատեղ ապրել Սերենելի ընտանիքի հետ։

1902 թվականի հուլիսի 5-ին նրանց հարևան Ալեսանդրո Սերենելին մտել է այն սենյակը, որտեղ ապրել է Գորետիի ընտանիքը։ Տեսնելով, որ սենյակում միայն Մարիան է, նա սկսել է համոզել նրան ինտիմ հարաբերության մեջ։ Ալեսանդրոն վճռական մերժում ստանալուց հետո դանակի 14 հարված է հասցնել Մարիային։՝

Արյունահոսող Մարիային մայր տեղափոխել է հիվանդանոց, որտեղ նա մահացել է հաջորդ օրը՝ 1902 թվականի հուլիսի 6-ին։ Մահից առաջ Մարիան հասցրել է ներել Ալեսանդրոյին՝ ցանկություն հայտնելով տեսնել նրան դրախտում։

Շուտով Ալեսանդրո Սերենելին ձերբակալվել է և դատապարտվել 30 տարվա ազատազրկման։ Բանտում նա զղջացել է իր հանցանքի համար։ Պատիժը կրելուց հետո նա այցելել է Մարիայի մորը և ներողություն խնդրել նրանից։ Հետագայում նա Ֆրանցիսկյան միաբանությունում դարձել է վանական և զբաղվել այգու խնամքով։ Ալեսանդրո Սերենելին մահացել է 1970 թվականին, վանքում։

## Սրբադասում
1947 թվականի ապրիլի 27-ին Հռոմի պապ Պիոս XII-ը Մարիա Գորետեին հռչակել է  մարմնային մաքրության, մաքրաբարոյության և կուսության խորհրդանիշ։

1950 թվականի հունիսի 24-ին Հռոմի պապ Պիոս XII-ը սրբադասել է Մարիա Գորետիին՝ որպես սուրբ նահատակ։ Հռոմի Սուրբ Պետրոսի տաճարում այդ հանդիսավոր արարողության ժամանակ ներկա են եղել Մարիա Գորետիի մայրը, եղբայրներն ու քույրերը, ինչպես նաև նրա զղջացող մարդասպան Ալեսանդրո Սերենելին Assunta was again present at the ceremony, along with her four remaining sons and daughters. Alessandro was also present.։

Արվեստի գործերում Սուրբ Մարիա Գորետին պատկերված է որպես ալիքաձև մազերով աղջիկ, գյուղացու կամ սպիտակ հագուստով, շուշանների փնջով, որոնք խորհրդանշում են մարմնական մաքրություն։

1949 թվականին նկարահանվել է Մարիայի մասին ֆիլմ՝ «Երկինքը ճահճի վրայով» վերնագրով։

Սուրբ Մարիա Գորետիի կենսագրության հիման վրա 2003 թվականին նկարահանվել է «Մարիա Գորետի» գեղարվեստական ֆիլմը։

## Ծանոթագրություններ

## Արտաքին հղումներ
* Энциклика Пия XII «Святая Девственность», посвящённая Марии Горетти  
* Католическая Россия. Азбука католицизма 
* Сайт Anastasis — биографии святых 
* Международное движение «Друзья Марии Горетти» 

Կատեգորիա:Կաթոլիկ եկեղեցու սրբեր
Պենտալա Հարիկրիշնա

**Պենտալա Հարիկրիշնա**  (, , ), հնդիկ շախմատիստ, գրոսմայստեր։

## Կենսագրություն
Պենտալա Հարիկրիշնան ծնվել է Հնդկաստանի Գունտուր քաղաքում։ Շախմատ խաղացել է չորս տարեկանից, առաջին ուսուցիչը եղել է պապը։

Եղել է Հնդկաստանիի մինչև 8 (1993), 10 (1995), 14 (1999), 15 (1998) և 18 (1998) տարեկանների չեմպիոն։ 1999 թվականին Շախմատի համագործակցության առաջնությունան մինչև 18 տարեկանների խմբում գրավել է առաջին տեղը։

2000 թվականին՝ 14 տարեկան, 5 ամսական հասակում նա ընդգրկվել է Հնդկաստանի հավաքականի կազմում և մասնակցել Շախմատային 34-րդ օլիմպիադային։ Նա 11 տուրից վաստակել է 6,5 միավոր և լրացրել իր գրոսմայստերի առաջին նորման։ Գրոսմայստերի իր վերջին նորման նա լրացրել է 2001 թվականին և դարձել Հնդկաստանի ամենաերտասարդ գրոսմայստերը։ Հետագայում այդ տիտղոսը նա զիջել է Գուկեշ Դոմարաջուին։

2016 թվականի նոյեմբերին Պենտալա Հարիկրիշնայի անունը 2768 գործակցով ընդգրկվել է աշխարհի լավագույն խաղացողների տասնյակում։

Պենտալա Հարիկրիշնան ներկայացրել է Հնդկաստանը ութ շախմատային օլիմպիադայում։

2018 թվականին նա ամուսնացել է սերբ Նադեժդա Ստոյանովիչի հետ։ Նույն թվականից նա ապրում է Պրահայում։ 2021 թվականի սկզբին ծնվել է նրանց դուստրը՝ Մայան։

## Վարկանիշի փոփոխության գծապատկեր

## Ծանոթագրություններ

## Արտաքին հղումներ
*Անձնական քարտը ՖԻԴԵ֊ի կայքում
*Պարտիաները Chessgames.com կայքում
*Անձնական քարտը 365chess.com կայքում
*Մասնակցությունը օլիմպիադաներին

Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Կատեգորիա:Շախմատի միջազգային վարպետներ
Ալիսի մասին Լուիս Քերոլի հեքիաթների նկարազարդումներ

**Ալիսի մասին Լուիս Քերոլի հեքիաթների գրքային նկարազարդումները** բազմիցս դարձել են գիտական հոդվածների և լայն լսարանի համար հետաքրքիր լուսաբանումների թեմա։ Ալիսի մասին Լուիս Քերոլի հեքիաթների տեքստերը նկարիչների համար հարուստ նյութ են՝ ստեղծելու երևակայական կերպարներ։ «Ալիսի» բազմաթիվ նկարազարդողներ իրենց առաջ խնդիր են դրել՝ հասնելու տեքստի և պատկերի էսթետիկ միավորման, ինչպես նաև տեսողական կերպարների միջոցով գրական տեքստի թարգմանության։

Գոյության ունեն աղջկա արկածների մասին անգլիացի գրողի ստեղծած բոլոր չորս հեքիաթների նկարազարդումներ՝ «Ալիսի արկածներն ստորգետնյա աշխարհում» նախնական տարբերակը (, գիրքն ավարտել է 1863 թվականի փետրվարին), երկու առավել հայտնի հեքիաթները՝ «Ալիսը Հրաշքների աշխարհում» (, բնօրինակ տարբերակում՝ «Ալիսի արկածները Հրաշքների աշխարհում», 1865), «Ալիսը Հայելու աշխարհում» (, բնօրինակ տարբերակում՝ «Հայելու միջով, և ինչ այնտեղ գտավ Ալիսը», 1871), ինչպես նաև ավելի փոքր տարիքի երեխաների համար հարմարեցված տարբերակը, որն արել է հենց հեղինակը՝ «Ալիսը երեխաների համար» ()։

Բազմաթիվ մեծ նկարիչներ նկարազարդել են Ալիսի մասին Քերոլի գրքերը, նրանցից ոմանք մասնագիտացել են հենց մանկական գրքերի գծագրման մեջ, մյուսները հազվադեպ են անդրադարձել մանկական գրքերի պատկերազարդմանը։ Մի շարք նկարիչներ այս նկարազարդումների համար ստացել են ազգային և միջազգային մրցանակներ։ Ցուցադրություններ են անցկացվել, որտեղ ներկայացվել են անգլիացի գրողի սյուժեներով ոգեշնչված ստեղծագործություններ։ Նման ցուցադրություններից առավել լայն լուսաբանման արժանացել են հենց գրքային նկարազարդումները։ Կան հավաքորդներ, որոնք իրենց առջև նպատակ են դրել Ալիսի մասին Լուիս Քերոլի հեքիաթների նկարազարդված հազվագյուտ հրատարակությունները հավաքելը։

## Տես նաև
* Լուիս Քերոլն ու լուսանկարչական արվեստը
## Ծանոթագրություններ

Կատեգորիա:Մանկական գրականության նկարազարդումներ
Կատեգորիա:Ալիսը Հրաշքների աշխարհում
Հրակ Վարդանյան

**Հրակ Վարդանյան** (, ), ամերիկահայ արվեստագետ, արվեստի քննադատ, գրող։ Նա արվեստի *Hyperallergic* առցանց հանդեսի համահիմնադիրը և գլխավոր խմբագիրն է։

## Կենսագրություն
Վարդանյանը ծնվել է Հալեպում, Սիրիա, մեծացել է Տորոնտոյում (Օնտարիո, Կանադա) և ապրել է Բրուքլինում (Նյու Յորք)։ *Hyperallergic* բլոգ-հանդեսը ստեղծել են Վարդանյանը և նրա ամուսին Վիգեն Գուեյիքյանը 2009 թվականի հոկտեմբերին որպես «լուրջ, խաղասեր և հանդուգն մտածողության հարթակ»։ Վարդանյանը բազմաթիվ առցանց և տպագիր թերթերում ունեցել է ներդրումներ՝ *Art:21 blog, Boldtype, The Brooklyn Rail, Huffington Post*, Հայկական բարեգործական ընդհանուր միության նորությունների ամսագիր, «Արարատ» հանդես և *NYFA Current*։ Նա որպես հյուր ներդրումներ է ունեցել Ալ-Ջազիրա, *NPR, ABC, WNYC*։  հանդեսներում։ Նա եղել է ՀԲԸՄ-ի՝ աշխարհի ամենամեծ շահույթ չհետապնդող կազմակերպության կապերի նախկին պատասխանատուն։ Վարդանյանը քաջալերել է Hide/Seek ցուցահանդեսը, որը արգելել էր Սմիթսոնյան ինստիտուտը։

## Ծանոթագրություններ

Կատեգորիա:Ամերիկահայ արվեստագետներ
Կատեգորիա:Ամերիկահայ լրագրողներ
Դորիան Էլեկտրա

**Դորիան Էլեկտրա Ֆրիդկին Գոմբերգը**  (, ), ամերիկացի երգիչ, երգահան և կատարողական արտիստ։ Առավել հայտնի է իր ոչ նորմատիվ հագուստներով ու վիզուալ և երաժշտական ոճով, որն, ի թիվս այլի, ներառում է High Concept ժանրի տեսահոլովակներ։ Էլեկտրայի գործերում բարձրացվում են այնպիսի թեմաներ, ինչպիսիք են գենդերն ու սեռականությունը՝ միաժամանակ հարցադրելով պահպանողական ու ճնշող նորմերին։ Էլեկտրան թողարկել է երկու ալբոմ․ առաջինը՝ Flamboyant-ը, թողարկվել է 2019 թվականին, երկրորդը՝ My Agenda-ն, 2020 թվականին։

## Գործունեություն
Էլեկտրային հայտնիություն բերած առաջին գործերից էր «I'm in Love with Friedrich Hayek» տեսահոլովակը, որում արտիստն անդրադառնում է ավստրիացի տնտեսագետ Ֆրիդրիխ Հայեկի գաղափարախոսությանը։

Քաղաքական ու տնտեսական հարցերին վերաբերող մյուս գործերից են  «Roll with the Flow», «FA$T CA$H» և «Party Milk» տեսահոովակները։

Էլեկտրայի երգերում քննարկվող թեմաներում  գերակշռում են գենդերային ինքնության, ինտերսեկցիոնալ ֆեմինիզմի, քվիր հիմնահարցերի ու տոքսիկ մասկուլինության թեմաները։

Այս կոնտեքստում նրա հայտնի գործերից են Man To Man-ը, Adam and Steve-ը, Flamboyant- ը, Emasculate- ը և այլք։

## Անձնական կյանք
Դորիան  Էլեկտրան նույնականանում է որպես քվիր և գենդերֆլյուիդ։ Անգլերենում օգտագործում է ։ Նրա մոտ ախտորոշվել է Ուշադրության պակասի և հիպերակտիվության խանգարում։ Էլեկտրան ծագումով հրեա է։

## Ծանոթագրություններ

Կատեգորիա:Էլեկտրոփոփ երաժիշտներ
Կատեգորիա:21-րդ դարի ամերիկացի երգիչներ
Կատեգորիա:ԼԳԲՏ-ն երաժշտության մեջ
Կատեգորիա:ԼԳԲՏ-ն մշակույթի և արվեստի մեջ
Կատեգորիա:Հրեա երաժիշտներ
Կատեգորիա:Ամերիկացի փոփ երգիչներ
Կատեգորիա:Ամերիկացի կոմպոզիտորներ
Գենդերային ինքնություն

Գենդեր տերմինը առաջին անգամ սեռականության ոլորտում գործածել է հոգեբան Ռոբերտ Ստոլերն իր «Սեռ և գենդեր» անունով աշխատությունում (Ստոլլեր 1968)։ «Գենդեր» բառի գործածման իմաստը «տղամարդկայնության» և «կանացիության» սոցիոմշակութային իմաստները կենսաբանականից առանձնացնելն էր։***Գենդերը մարդկանց առնականության և կանացիության ներքին ընկալումն է և փորձը, նաև հասարակական կառուցվածքը, որտեղ սահմանվում են որոշակի վարքագծեր տղամարդկանց և կանանց դերերի համար` կախված պատմությունից, հասարակություններից, մշակույթներից և դասակարգերից։ Գենդերը կապված է հասարակության ակնկալիքների հետ և լոկ կենսաբանական հարց չէ:***Գենդերը սահմանվում է մշակույթով։ Որոշ մշակույթներում տղամարդուց ակնկալվում է, որ նա պետք է լինի զուսպ, ոչ շատախոս, լուրջ, ոչ թեթևաբարո, իսկ այլ մշակույթներում տղամարդուց ակնկալվում է, որ նա, ընդհակառակը, պետք է լինի կրքոտ, վառ արտահայտի իր զգացմունքներն ու հույզերը, խոսելիս շատ ժեստեր գործածի և այլն։ Նույնը և կանանց նկատմամբ։ Եթե որոշ մշակույթներում կնոջը վերագրվում է միայն ընտանիքի պահպանման և վերատադրման գործառույթը և չի խրախուսվում կարիերա ունենալը, ապա այլ մշակույթներում կնոջ և տղամարդու իրավունքները հավասար են, կանանց վերարտադրողական և սեռական իրավունքները հիմնականում ևս պաշտպանվում են։ Ուստի, կնոջ և տղամարդու գենդերները համընհանուր չեն, դրանք դիտարկվում են յուրաքանչյուր մշակույթի համատեքստում։

**Գենդերային ինքնությունը** այն է, ինչ մենք ունենք մեր մտքում հասարակության մեջ մեր դերի մասին` կին, տղամարդ կամ այլ գենդեր։***Գենդերային ինքնությունն*** անհատի կողմից իր իսկ գենդերի ընկալումն է և անհատական փորձը, որը կարող է համապատասխանել կամ չհամապատասխանել ծննդյան ժամանակ տրված սեռին։ Այն սոցիալական ինքնության կատեգորիա է և վերաբերում է անհատի նույնականացմանը որպես տղամարդ, կին կամ այլ գենդեր։

## Ծանոթագրություն

Կատեգորիա:Գենդերային հետազոտություններ
Կատեգորիա:Մարդու սեռականություն
Կատեգորիա:Նույնականություն
Կատեգորիա:Սեռ
Կատեգորիա:Սեռական կողմնորոշում
Խորը շնչեք

**«Խորը շնչեք»** (), խորհրդային գեղարվեստական ֆիլմ, որը նկարահանել է ռեժիսոր Ռոլանդ Կալնինիշը Գունար Պրիեդեի «Տասներեքերորդը» պիեսի հիման վրա 1967 թվականին։ Քսան տարի ֆիլմն արգելված է եղել ցուցադրել Խորհրդային Միությունում, և պրեմիերան տեղի է ունեցել 1986 թվականի մայիսին։ 21-րդ դարում ընդգրկվել է է Լատվիայի մշակութային կանոնում։ 2018 թվականին ֆիլմը ցուցադրվել է Կաննի դասականների ծրագրում։

## Սյուժե
Երիտասարդ բանվոր Կեսար Կալնինշը ազատ ժամանակ զբաղվում է երաժշտությամբ։ «Օպտիմիստներ» ինքնագործ կոլեկտիվը հաջողությամբ կատարում է նրա հեղինակած երգերը։ Հաջող ստեղծագործական գործունեության ծավալման համար նրանց պակասում է միայն հանրության առաջ ելույթ ունենալու հնարավորությունը։

Մշակույթի ոլորտում աշխատող պաշտոնյա Անիտա Սոնդորեն իրենից կախված ամեն ինչ անում է երիտասարդ երաժիշտներին բեմ չթողնելու համար։ Ոչ մի զիջման գնալ չցանկացող Կեսարի անզիջում դիրքորոշումն օգնում է նրան կատարել մտածածը։

## Դերերում

* Ուլդիս Պուցիտիս – *Կեսար Կալնինշ
* Դինա Կուպլե – *Անիտա Սոնդորե
* Լիգա Լիեպինյա - Բելլա
* Առնոլդ Լինինշ – *Միերվալդիս Տրալմաքս
* Պաուլ Բուտկևիչ – *Ռալֆ

**«Օպտիմիստներ» համույթ**
* Ուլդիս Ստաբուլնիեքս
* Ձինտարս Բետերիս
* Վալդիս Էգլիտիս
* Գունարս Ռոզենբերգս
* Անդրիս Վիլսոնս
* Յունիս Վիլսոնս

**Էպիզոդներում**

* Ռոստիսլավ Գորյաև
* Էռնեստ Կարելիս
* Անտոնիա Կլեյմանե
* Արմինս Լեինշ
* Իրենա Լագձինյա
* Յազեպս Պիգոզնիս
* Ռենատա Ստուրմանե
* Սեվերինս Վիլսոնս
* Պետերիս Շիլինշ
* Անդա Զայցե
* Օլգերտ Կրոդերս
* Էդգար Լիեպինշ
* Արիս Ռոզենտալ
* Նատալյա Վիտոլինա
* Էդուարդ Պլատայսկալնս

## Նկարահանող խումբ
* Սցենարի հեղինակ՝ Գունար Պրիեդե
* Բեմադրող ռեժիսոր՝ Ռոլանդ Կալնինշ
* Բեմադրող օպերատոր՝ Միքս Զվիրբուլիս
* Կոմպոզիտոր՝ Իմանտս Կալնինշ
* Բեմադրող նկարիչ՝ Ուլդիս Պաուզերս
* Հնչյունային օպերատոր՝ Իգոր Յակովլև
* Ռեժիսոր՝ Վարիս Բրասլա
* Օպերատոր՝ Ուդիս Էգլե
* Նկարիչ-դեկորատոր՝ Ֆրիցիս Աբոլս
* Կոստյումների նկարիչ՝ Իևա Կունձինա
* Նկարիչ-գրիմարար՝ Էլիտա Ռուձիտե
* Մոնտաժող՝ Զիգրիդա Գեյստարտե
* Խմբագիր՝ Ելենա Վախրուշևա
* Երգերի կատարողներ՝ Լիգա Լիեպինյա, Պաուլ Բուտկևիչ, Էդգար Լիեպինշ
* Երգերի տեքստի հեղինակ՝ Մարիս Չաքլայս
* Տնօրեն՝ Գեորգ Բլյումենտալ

## Վարձույթ
Սկզբում հեղինակները ֆիլմին տվել են «Չորս սպիտակ վերնաշապիկներ» «անվանումը» ()։ Կինոֆիլմի երգերը մեծ հաջողությամբ ցուցադրվել են հանրապետական էստրադային փառատոնում։ Բայց խոստացած պրեմիերան, պաշտոնապես չհայտարարված պատճառներով, տեղի չի ունեցել։ Առաջին անգամ ռեժիսորը (ինչպես և նրա ֆիլմի հերոսը) փորձում էր համոզել ղեկավարությանը, որ ֆիլմը մի քանի փոփոխություններով թողարկվի, համաձայնել է այլ վերնագիր ընտրել, բայց ֆիլմը չի ցուցադրվել, և և ֆիլմի պրեմիերան կայացել էր միայն 1986 թվականին։ Դա չի խանգարել Գունար Պրիեդեին պիեսը ներկայացնել Լիեպայայի և Ռիգայի բեմերում «Արի աստիճաններ վրա՝ խաղալու» խորագրով։ Դայլես թատրոնում Կեսար Կալնինշի դերը խաղացել է հաջորդ դերասանական սերնդի ներկայացուցիչ Անդրիս Բերզինշը։

## Ծանոթագրություններ

Կատեգորիա:1960-ականների խորհրդային ֆիլմեր
Կատեգորիա:1967 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Սպիտակ գիշերվա գույնի լիմուզին

**«Սպիտակ գիշերվա գույնի լիմուզին»** (, բառացի՝ *«Յանի գիշերվա գույնի լիմուզին»*, ), 1981 թվականի խորհրդային կինոկատակերգություն, որը նկարահանել է ռեժիսոր Յանիս Սթրեյչը Ռիգայի կինոստուդիայում Մարա Սվիրեի սցենարով։ 1981 թվականին ֆիլմն արժանացել է Լատվիայի Լիելայս Կրիստապսի անվան ազգային կինոմրցանակին։ Ֆիլմը ներառված է Լատվիայի Մշակութային կանոնում և ճանաչվել է բոլոր ժամանակների լավագույն լատվիական ֆիլմ՝ ժողովրդական քվեարկության արդյունքներով։ Ամեն տարի հեռուստատեսությամբ ցուցադրվում է ամառային արևադարձի օրը՝ Յանի տոնից առաջ, որը Լատվիայում ազգային տոն է։ Ֆիլմը պատմում է ութսունամյա ծեր կնոջ ժառանգության համար երկու ազգակցական ընտանիքների պայքարի մասին՝ զավեշտական ու ռոմանտիկ իրադարձությունների միջոցով։

## Սյուժե
Մորաքույր Միրտան ապրում է հեռավոր ֆերմայում։ Մի անգամ մանրի փոխարեն տեղական խանութում նրան տալիս են վիճակախաղի տոմս։ Անսպասելիորեն նա շահում է, և տարեց տիկինը միանգամից դառնում է նոր «Ժիգուլու» տիրուհի։

Հյուր են գալիս հարազատները, որոնցից յուրաքանչյուրը երազում է ժառանգություն ստանալ ցանկալի մեքենան։ Էրիկը, որը սկզբում չհայտարարված մրցավազքի առաջատարն է, նահանջում է՝ թեթևամիտ կապի մեջ մտնելով գլխավոր մրցակիցների դստեր հետ։

Մրցանակի հավակնող հարևանները հրաժարվում են պայքարից բարոյական մղումներից ելնելով, և տարեց կինը երկար մտորումներից հետո «Ժիգուլին» տալիս է իր առաջին սիրուն՝ ծեր ամուրի Ֆիգալին։

## Դերերում
* Լիլիտա Բերզինյա – *Միրտա Կարլովնա Սակնիտե 
* Օլգա Դրեգե – *Դագնիա
* Ուլդիս Դումպիս – *Էրիկ Տուտեր
* Բայբա Ինդրիկսոնե – *Օլիտա Սպրեսլինյա
* Բոլեսլավ Ռուժս – *Վիկտոր, ավտոբուսի վարորդ
* Լիգա Լիեպինյա – *Վերոնիկա
* Ռոմուալդս Անցանս – *Յազեպ Գիլուչ
* [[Գունդարս Աբոլինշ]] – *Ուգիս
* Յանիս Սթրեյչ – *Յանիս
* [[Էվալդս Վալտերս]] – *Ալֆրեդ Միկելևիչ Ֆիգալ
* Դիանա Զանդե – *Լասմա Սպրեսլինյա
* Թալիվալդիս Աբոլինշ – *Միրտա Կարլովնայի հարևանը
* Վերա Սինգաևսկայա – ''էպիզոդ

## Նկարահանող խումբ
* Սցենարի հեղինակ՝ Մարա Սվիրե
* Բեմադրող ռեժիսոր՝ Յանիս Սթրեյչ
* Բեմադրող օպերատոր՝ Հարի Կուկելս
* Բեմադրող նկարիչ՝ Վասիլի Մասս
* Կոմպոզիտոր՝ Ռայմոնդ Պաուլս
* Հնչյունային ռեժիսոր՝ Գլեբ Կորոտեև

## Ծանոթագրություններ

Կատեգորիա:1980-ականների ռուսերեն ֆիլմեր
Կատեգորիա:1981 ֆիլմեր
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:1980-ականների խորհրդային ֆիլմեր
Թիթեռնիկի պարը

**«Թիթեռի պարը»** (), խորհրդային գեղարվեստական ֆիլմ, որը նկարահանել է ռեժիսոր Օլգերտ Դունկերսը Զիգմունդ Սկուինշի «Կարիերա» պատմվածքի մոտիվներով Ռիգայի կինոստուդիայում 1971 թվականին։

## Սյուժե
Հարի Մաուրսը, որը տաղանդավոր մարդ է, հաջողության հասնելու համար պատրաստ է գնալ ցանկացած գործարքի իր խղճի հետ։ Սպորտով զբաղվելը և երաժշտական անսամբլում ելույթները շահ չեն խոստանում, և նա հեշտությամբ թողնում է դրանք։

Պատահականության բերմամբ նա ծոնթանում է Նինոյի՝ Ռիգա ժամանած հայտնի ռեժիսորի կնոջ հետ։ Առանց ամոթի զգացման նա իր ծանոթությունն օգտագործում է դերասանի կարիերա սկսելու համար։

Որոշ ժամանակ անց Հարի Մաուրսի անունը հայտնվում է ամենահասութաբեր ֆիլմերի գովազդներում։ Նախկին գործընկերները չեն թաքցնում իրենց զարմանքը։ Էլեգանտ կոստյումը և արտասահմանյան նոր մեքենան հիացմունք է պատճառում կին երկրպագուներին։

Սակայն շուտով պարզ է դառնում, որ ճակատագրի սիրելիի դիմակի տակ թաքնված է սովորական ինքնահավան ստախոս։ Կյանքից շատ բան վերցնելու և փոխարենը ոչինչ չտալու ցանկությունը հանգեցնում է անխուսափելի ողբերգական ավարտի։

## Դերերում
* Բրունո Օյա – *Հարի Մաուրս
* Աստրիդա Կայրիշա – *Իևա
* Վիյա Արտմանե – *Նինո
* Էլզա Ռաձինյա – *Աննա
* Կառլիս Սեբրիս – *Ֆիլիպ
* Միխայիլ Խիժնյակով – *Բորիս Յակովլևիչ
* Էգոնս Բեսերիս – *հարևան
* Ռեգինա Ռազումա – *Սոնյա
* Անդա Զայցե – *լրագրող
* Ուլդիս Դումպիս – *տղամարդ բարում
* Վելտա Լինե – ''էպիզոդ

## Նկարահանող խումբ
* Սցենարի հեղինակ՝ Զիգմունդ Սկուին
* Բեմադրող ռեժիսոր՝ Օլգերտ Դունկերս
* Բեմադրող օպերատոր՝ Միկս Զվիրբուլիս
* Կոմպոզիտոր՝ Ռայմոնդ Պաուլս
* Բեմադրող նկարիչ՝ Գունար Զեմգալս
* Հնչյունային օպերատոր՝ Իգոր Յակովլև
* Խմբագիր՝ Էգոնս Լիվս
* Մոնտաժող՝ Էրիկ Մեշկովսկա
* Ռեժիսոր՝ Ռենատա Գինտերե
* Օպերատոր՝ Մոդրիս Ռեսնայս
* Կոստյումների նկարիչ՝ Դագնե Մելնարե
* Նկարիչ-գրիմարար՝ Թամարա Սմիրնովա
* Տնօրեն՝ Գեորգ Բլյումենտալ

## Ծանոթագրություններ

Կատեգորիա:Խորհրդային ֆիլմեր
Կատեգորիա:Ռիգայի կինոստուդիայի ֆիլմեր
Կատեգորիա:1971 ֆիլմեր
Կատեգորիա:Գրական ստեղծագործությունների էկրանավորումներ